En bygning på Åvænget i Frederikshavn er fredag eftermiddag brudt i brand. Nordjyllands Politi skriver på Twitter, at tre personer er blevet kørt til sygehuset i Hjørring for at blive tjekket for røgforgiftning. Der er tale om en 64-årig søn og begge hans forældre. Branden er ifølge Nordjyllands Politi opstået, da den 64-årige søn tændte en spritbrænder. Tændt sprit fra spritbrænderen løb derefter ud af beholderen og forsagede, at der opstod brand i huset. Nordjyllands Beredskab oplyser, at der har været meget ild i bygning, og at denne er svært medtaget. Brandvæsnet arbejder stadig på stedet for at slukke branden. Den 64-årige søn bor på adressen med sine forældre på henholdvis 84 og 88 år. Nordjyllands Politi oplyser, at de forventer ikke, at der er tale om livstruende tilskadekomst ved forældrene. Nordjyllands Politi oplyser ligeledes, at den 64-årige søn efter behandling på sygehuset vil blive sigtet for overtrædelse af beredskabsloven.

Opsummering:
En villa på Åvænget i Frederikshavn er brudt i brand og er kraftig medtaget. Tre personer er kørt til sygehuset i Hjørring for kontrol for røgforgiftning.